รัฐมนตรีประจำสำนักนายกรัฐมนตรี เชิญสื่อมวลชนร่วมหารือทำความเข้าใจการปฏิบัติงานของศูนย์ข้อมูล COVID-19
รัฐมนตรีประจำสำนักนายกรัฐมนตรี เชิญสื่อมวลชนร่วมหารือทำความเข้าใจการปฏิบัติงานของศูนย์ข้อมูล COVID-19  เพื่อเผยแพร่ข้อมูลข่าวสารที่ถูกต้องต่อสาธารณชนและเป็นไปในทิศทางเดียวกันนายเทวัญ ลิปตพัลลภ รัฐมนตรีประจำสำนักนายกรัฐมนตรี เชิญสื่อมวลชนจากสำนักต่างๆ ร่วมปรึกษาหารือ เพื่อชี้แรงทำความเข้าใจในการปฏิบัติงานของศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 หรือศูนย์ข้อมูล COVID-19 เพื่อชี้แจงทำความเข้าใจในการปฏิบัติงานของศูนย์ดังกล่าว รวมทั้งการเผยแพร่ข้อมูลข่าวสารที่ถูกต้องต่อสาธารณชนและเป็นไปในทิศทางเดียวกัน ตลอดจนแลกเปลี่ยนข้อมูลข่าวสาร เพื่อให้เกิดความร่วมมือและสร้างความสัมพันธ์อันดีระหว่างกันศูนย์ข้อมูล COVID-19 ได้มีการเปิดศูนย์อย่างเป็นทางการเมื่อวันที่ 6 มีนาคม 2563 ซึ่งได้รวบรวมข้อมูลจากทุกส่วนราชการ พร้อมทั้งบูรณาการข้อมูลข่าวสารจากหน่วยงานรับเรื่องร้องเรียนของประชาชน เพื่อนำมาชี้แจงและแถลงข่าวให้ประชาชนได้ทราบ ในเรื่องต่างๆ อาทิ หน้ากากอนามัย เป็นต้น